SK Úradný vestník Európskej únie C 140/29

Uverejnenie žiadosti o zmenu a doplnenie podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

2013/C 140/13

Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012.

ŽIADOSŤ O ZMENU

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín (1)

ŽIADOSŤ O ZMENU V SÚLADE S ČLÁNKOM 9

„HUILE ESSENTIELLE DE LAVANDE DE HAUTE-PROVENCE“/„ESSENCE DE LAVANDE DE HAUTE-PROVENCE“

ES č.: FR-PDO-0217-0141-20.10.2011

CHZO ( ) CHOP ( X )

1. Položka v špecifikácii výrobku, ktorej sa zmena týka

— ☒ Názov výrobku — ☒ Opis výrobku — ☒ Zemepisná oblasť —  Dôkaz o pôvode — ☒ Spôsob výroby — ☒ Súvislosť — ☒ Označovanie — ☒ Vnútroštátne požiadavky — ☒ Iné [identifikačné údaje skupiny žiadateľov a kontrolných štruktúr]

2. Druh zmeny (zmien)

—  Zmena jednotného dokumentu alebo zhrnutia — ☒ Zmena špecifikácie zapísaného CHOP alebo CHZO, ku ktorému nebol uverejnený jednotný dokument ani zhrnutie —  Zmena špecifikácie, ktorá nevyžaduje zmenu uverejneného jednotného dokumentu [článok 9 ods. 3 nariadenia (ES) č. 510/2006] —  Dočasná zmena špecifikácie vyplývajúca z uloženia povinných sanitárnych alebo rastlinolekárskych opatrení orgánmi verejnej moci [článok 9 ods. 4 nariadenia (ES) č. 510/2006]

3. Zmena (zmeny)

3.1. Položka „Názov výrobku“

V súlade s bodom „označenie“ predchádzajúcej špecifikácie označenie znie: „Huile essentielle de lavande de Haute-Provence“/„Essence de lavande de Haute-Provence“.

3.2. Položka „Opis výrobku“

Do opisu výrobku sa doplnili ustanovenia vnútroštátnych predpisov, ktoré vymedzujú chránené označenie pôvodu „Huile essentielle de lavande de Haute-Provence“, najmä pokiaľ ide o analytické vlastnosti týkajúce sa tohto označenia.

Skupina žiadateľov si okrem toho želá, aby sa zmenili štyri analytické parametre, pretože dospela k záveru, že v priebehu rokov vzhľadom na globálne otepľovanie došlo k vývoju týchto parametrov. Táto klimatická zmena vedie k zmene chemického zloženia kvetov, jednak preto, lebo letá sú teplejšie a suchšie, a jednak z dôvodu výskytu škodcu, ktorý spôsobuje rýchle vädnutie rastliny. Pokiaľ ide o štyri spomínané kritériá, skupina navrhuje nasledujúcu zmenu:

— pokiaľ ide o oktanón-3, rozmedzie sa mení z „od 0,7 do 2“ na „od 0,5 do 2“

— pokiaľ ide o α-terpineol, mení sa z < 0,5 na ≤ 0,7

— pokiaľ ide o pomer cis-ß-ocimén/trans-ß-ocimén, mení sa z „od 1,2 do 2,7“ na „od 1,05 do 2,7“

— pokiaľ ide o pomer trans-ß-ocimén/oktanón-3, mení sa z „od 1,4 do 7“ na „od 1,4 do 9“

Opis výrobku sa mení nasledovne:

„(…) ‚Huile essentielle de lavande de Haute-Provence‘/‚Essence de lavande de Haute-Provence‘ sa musí vyznačovať nasledujúcimi analytickými vlastnosťami, ktoré sa merajú chromatograficky:

Číslo kyslosti: < 1,0

Cineol 1,8: od 0,2 do 1,0

Cis-ß-ocimén: od 3,0 do 9,0

Trans-ß-ocimén: od 2,2 do 4,9

Oktanón-3: od 0,5 do 2,0

Gáfor: < 0,5

Linalol: < 36

Terpinén-1-ol-4: od 2,5 do 5,5

Lavandulyl acetát: > 2,5

Lavandulol: > 0,5

α-terpineol: ≤ 0,7

Pomer cis-ß-ocimén/trans-ß-ocimén: od 1,05 do 2,7

Pomer trans-ß-ocimén/oktanón-3: od 1,4 do 9

Pomer linalol + linalyl acetát/lavandulol + lavandulyl acetát: od 12 do 18

Ak sa v niektorom roku vyskytnú nezvyčajné klimatické podmienky, riaditeľ Národného inštitútu pre osvedčovanie pôvodu a kvality (Institut national de l’origine et de la qualité, INAO) môže po vyjadrení skupiny žiadateľov schváliť odchýlky od uvedených kritérií. Tieto odchýlky však nesmú prekročiť nasledujúce hodnoty:

Číslo kyslosti: < 1,2

Cineol 1,8: od 0,1 do 1,5

Cis-ß-ocimén: od 2,5 do 10

Trans-ß-ocimén: od 1,5 do 6

Oktanón-3: od 0,3 do 2,0

Gáfor: < 0,55

Linalol: < 38

Terpinén-1-ol-4: od 1,5 do 6

Lavandulyl acetát: > 2

Lavandulol: > 0,4

α-terpineol: < 0,8

Pomer cis-ß-ocimén/trans-ß-ocimén: od 0,9 do 2,7

Pomer trans-ß-ocimén/oktanón-3: od 1,4 do 10

Pomer linalol + linalyl acetát/lavandulol + lavandulyl acetát: od 10 do 20“

3.3. Položka „Vymedzenie zemepisnej oblasti“

Boli spresnené kroky, ktoré sa musia uskutočniť v zemepisnej oblasti označenia: levandule sa musia pestovať a destilovať v zemepisnej oblasti označenia.

V záujme jasnosti a presnosti sa do znenia zahŕňa zoznam obcí, z ktorých pozostáva zemepisná oblasť označenia. Tento zoznam bol predtým súčasťou vyhlášky o uznaní chráneného označenia pôvodu „Huile essentielle de lavande de Haute-Provence“.

Možno schváliť nasledujúce odchýlky:

„Národný výbor pre poľnohospodárske a potravinárske výrobky Národného inštitútu pre chránené označenia pôvodu (Institut national des appellations d'origine, INAO) po vyjadrení odbornej komisie, ktorú vymenúva tento výbor, môže schváliť odchýlky z požiadavky, aby nadmorská výška dosahovala úroveň minimálne 800 metrov. Tieto odchýlky sa však nesmú týkať pozemkov ležiacich v nadmorskej výške menšej než 600 metrov.“

3.4. Položka „Spôsob výroby“

Spresnil sa spôsob výroby množiteľského materiálu, ktorý sa rozmnožuje výlučne siatím. Toto ustanovenie sa preberá z vyhlášky o uznaní chráneného označenia pôvodu „Huile essentielle de lavande de Haute-Provence“.

3.5. Položka „Súvislosť so zemepisnou oblasťou“

Táto časť sa prepracovala s cieľom poukázať na osobité vlastnosti zemepisnej oblasti, osobité vlastnosti výrobku a na spojenie so zemepisnou oblasťou. Táto položka sa doplnila v súlade s ustanoveniami nariadenia Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín.

3.6. Položky „Identifikačné údaje kontrolných štruktúr“ a „skupiny žiadateľov“

Aktualizovali sa údaje verejných kontrolných štruktúr, ako aj údaje skupiny žiadateľov.

3.7. Položka „Označovanie“

Ustanovenia týkajúce sa označovania sa menia tak, že sa zavádza povinnosť uvádzania symbolu CHOP Európskej únie.

3.8. Položka „Vnútroštátne požiadavky“

V súlade s vnútroštátnou reformou kontrolného systému sa špecifikácia dopĺňa o tabuľku, ktorá obsahuje hlavné body, ktoré sa majú kontrolovať, a spôsob ich hodnotenia.

JEDNOTNÝ DOKUMENT

NARIADENIE RADY (ES) č. 510/2006

o ochrane zemepisných označení a označení pôvodu poľnohospodárskych výrobkov a potravín (2)

„HUILE ESSENTIELLE DE LAVANDE DE HAUTE-PROVENCE“/„ESSENCE DE LAVANDE DE HAUTE-PROVENCE“

ES č.: FR-PDO-0217-0141-20.10.2011

CHZO ( ) CHOP ( X )

1. Názov

„Huile essentielle de lavande de Haute-Provence“/„Essence de lavande de Haute-Provence“

2. Členský štát alebo tretia krajina

Francúzsko

3. Opis poľnohospodárskeho výrobku alebo potraviny

3.1. Druh výrobku

Trieda 3.2. Vonné silice

3.2. Opis výrobku, na ktorý sa vzťahuje názov uvedený v bode 1

„Huile essentielle de lavande de Haute-Provence“/„Essence de lavande de Haute-Provence“ je tekutina, ktorá sa vyrába prostredníctvom destilácie kvitnúcich častí rastliny Lavandula Angustifolia P. Miller vodnou parou. Na jej výrobu možno použiť iba sadivo, ktoré pozostáva z množiteľského materiálu miestneho pôvodu rozmnoženého výlučne siatím. Nesmie sa používať klonované sadivo, sadivo, ktoré sa rozmnožilo vegetatívne a sadivo, ktoré pochádza zo semien klonov. „Huile essentielle de lavande de Haute-Provence“ sa väčšinou používa ako medziprodukt, a to najčastejšie vo voňavkárskom priemysle, ale aj vo farmaceutickom priemysle či pri aromaterapii. „Huile essentielle de lavande de Haute-Provence“/„Essence de lavande de Haute-Provence“ sa musí vyznačovať nasledujúcimi analytickými vlastnosťami, ktoré sa merajú chromatograficky:

Číslo kyslosti: < 1,0

Cineol 1,8: od 0,2 do 1,0

Cis-ß-ocimén: od 3,0 do 9,0

Trans-ß-ocimén: od 2,2 do 4,9

Oktanón-3: od 0,5 do 2,0

Gáfor: < 0,5

Linalol: < 36

Terpinén-1-ol-4: od 2,5 do 5,5

Lavandulyl acetát: > 2,5

Lavandulol: > 0,5

αterpineol: < 0,7

Pomer cis-ß-ocimén/trans-ß-ocimén: od 1,05 do 2,7

Pomer trans-ß-ocimén/oktanón-3: od 1,4 do 9

Pomer linalol + linalyl acetát/lavandulol + lavandulyl acetát: od 12 do 18

Ak sa v niektorom roku vyskytnú nezvyčajné klimatické podmienky, riaditeľ Národného inštitútu pre osvedčovanie pôvodu a kvality (Institut national de l’origine et de la qualité, INAO) môže po vyjadrení skupiny žiadateľov schváliť odchýlky od uvedených kritérií. Tieto odchýlky však nesmú prekročiť nasledujúce hodnoty:

Číslo kyslosti: < 1,2

Cineol 1,8: od 0,1 do 1,5

Cis-ß-ocimén: od 2,5 do 10

Trans-ß-ocimén: od 1,5 do 6

Oktanón-3: od 0,3 do 2,0

Gáfor: < 0,55

Linalol: < 38

Terpinén-1-ol-4: od 1,5 do 6

Lavandulyl acetát: > 2

Lavandulol: > 0,4

αterpineol: < 0,8

Pomer cis-ß-ocimén/trans-ß-ocimén: od 0,9 do 2,7

Pomer trans-ß-ocimén/oktanón-3: od 1,4 do 10

Pomer linalol + linalyl acetát/lavandulol + lavandulyl acetát: od 10 do 20

3.3. Suroviny (len pri spracovaných výrobkoch)

—

3.4. Krmivo (len pri výrobkoch živočíšneho pôvodu)

—

3.5. Špecifické kroky výroby, ktoré sa musia uskutočniť v označenej zemepisnej oblasti

Levandule sa pestujú a destilujú v uvedenej zemepisnej oblasti.

3.6. Špecifické pravidlá krájania, strúhania, balenia atď.

—

3.7. Špecifické pravidlá označovania

Na každej nádobe s výrobkom, ktorý sa predáva pod názvom chráneného označenia pôvodu „Huile essentielle de lavande de Haute-Provence“/„Essence de lavande de Haute-Provence“, musí byť jasne uvedený názov chráneného označenia pôvodu a symbol CHOP Európskej únie.

4. Stručné vymedzenie zemepisnej oblasti

Zemepisná oblasť výroby „Huile essentielle de lavande de Haute-Provence“/„Essence de lavande de Haute-Provence“ sa rozprestiera na území nasledujúcich štyroch departementov: Alpes-de-Haute-Provence, Hautes-Alpes, Drôme a Vaucluse. Tvorí ju 283 obcí. Pri vymedzovaní tejto zemepisnej oblasti sa vychádzalo z vlastností daného územia, ktoré vyhovujú ekologickým nárokom levandule, ako aj z ľudských činiteľov vstupujúcich do výroby „Huile essentielle de lavande de Haute-Provence“/„Essence de lavande de Haute-Provence“.

Zemepisná oblasť výroby sa vymedzuje takto:

a) Pokiaľ ide o tieto obce: Departement Alpes-de-Haute-Provence Allons, Angles, Annot, Archail, Aubignosc, Authon, Banon, Barles, Barrême, Bayons, Beaujeu, Bellafaire, Beynes, Blégiers, Blieux, Braux, Le Brusquet, Le Caire, Castellane, Le Castellard-Mélan, Castellet-les-Sausses, Val-de-Chalvagne, Châteaufort, Châteauneuf-Miravail, Châteauneuf-Val-Saint-Donat, Chaudon-Norante, Clamensane, Clumane, Cruis, Curel, Demandolx, Digne-les-Bains, Draix, Entrages, Entrevaux, Faucon-du-Caire, Le Fugeret, La Garde, Gigors, Hautes-Duyes, L'Hospitalet, La Javie, Lambruisse, Lardiers, Majastres, Mallefougasse-Augès, Marcoux, Méailles, Montsalier, Moriez, La Motte-du-Caire, Moustiers-Sainte-Marie, La Mure-Argens, Nibles, Noyers-sur-Jabron, Les Omergues, Ongles, La Palud-sur-Verdon, Peipin, Peyroules, Piegut, Prads-Haute-Bleone, Redortiers, Revest-du-Bion, La Robine-sur-Galabre, La Rochegiron, La Rochette, Rougon, Saint-André-les-Alpes, Saint-Benoît, Saint-Etienne-les-Orgues, Saint-Geniez, Saint-Jacques, Saint-Julien-du-Verdon, Saint-Lions, Saint-Pierre, Saint-Vincent-sur-Jabron, Saumane, Sausses, Senez, Simiane-la-Rotonde, Soleilhas, Tartonne, Thoard, Thorame-Basse, Thorame-Haute, Turriers, Ubraye, Valavoire, Valbelle, Venterol, Vergons. Departement Hautes-Alpes Antonaves, Aspremont, Aspres-sur-Buëch, Barcillonnette, Barret-le-Bas, La Bâtie-Montsaléon, La Beaume, Le Bersac, Bruis, Chabestan, Chanousse, Châteauneuf-de-Chabre, Châteauneuf-d'Oze, Eourres, L'Epine, Esparron, Espinasses, Etoile-Saint-Cyrice, La Faurie, Fouillouse, La Freissinouse, Furmeyer, Gap, La Haute-Beaume, Lardier-et-Valença, Manteyer, Mereuil, Montbrand, Montclus, Montjay, Montmaur, Montmorin, Montrond, Moydans, Neffes, Nossage-et-Bénévent, Orpierre, Oze, Pelleautier, La Piarre, Ribeyret, Ribiers, La Roche-des-Arnauds, Rosans, Saint-André-de-Rosans, Saint-Auban-d'Oze, Sainte-Colombe, Saint-Genis, Saint-Julien-en-Beauchêne, Sainte-Marie, Saint-Pierre-d'Argençon, Saint-Pierre-Avez, Le Saix, Salerans, Savournon, Serres, Sigottier, Sigoyer, Sorbiers, Théus, Trescléoux, Veynes, Vitrolles. Departement Drôme Arnayon, Arpavon, Aulan, Ballons, Barret-de-Lioure, La Bâtie-des-Fonds, Beaumont-en-Diois, Beaurières, Bellecombe-Tarendol, Bellegarde-en-Diois, Bésignan, Bonneval-en-Diois, Boulc, Bouvières, Chalançon, La Charce, Charens, Chaudebonne, Chauvac, Cornillac, Cornillon-sur-l'Oule, Establet, Eygalayes, Eyroles, Ferrassières, Glandage, Gumiane, Izon-la-Bruisse, Jonchères, Laborel, Lachau, Laux-Montaux, Lemps, Lesches-en-Diois, Mévouillon, Miscon, Montauban-sur-l'Ouvèze, Montaulieu, Montbrun-les-Bains, Montferrand-la-Fare, Montfroc, Montguers, Montjoux, Montréal-les-Sources, La Motte-Chalancon, Pelonne, Plaisians, Le Poët-en-Percip, Le Poët-Sigillat, Pommerol, Poyols, Les Prés, Reilhanette, Rémuzat, Rioms, Rochebrune, La Roche-sur-le-Buis, La Rochette-du-Buis, Rottier, Roussieux, Saint-Auban-sur-l'Ouvèze, Saint-Dizier-en-Diois, Sainte-Euphémie-sur-Ouvèze, Saint-Ferréol-Trente-Pas, Sainte-Jalle, Saint-May, Saint-Sauveur-Gouvernet, Séderon, Teyssières, Treschenu-Creyers, Valdrôme, Val-Maravel, Valouse, Verclause, Vercoiran, Vers-sur-Méouge, Vesc, Villebois-les-Pins, Villefranche-le-Château, Villeperdrix, Volvent. Departement Vaucluse Aurel, Lagarde-d'Apt, Monieux, Rustrel, Saint-Christol, Saint-Saturnin-d'Apt, Saint-Trinit, Sault, Savoillans, Villars. V týchto obciach môžu niesť chránené označenie pôvodu iba výrobky z rastlín vyskytujúcich sa v minimálnej nadmorskej výške 800 metrov. Národný výbor pre poľnohospodárske a potravinárske výrobky Národného inštitútu pre osvedčovanie pôvodu a kvality (Institut national de l’origine et de la qualité, INAO) po vyjadrení odbornej komisie, ktorú vymenúva tento výbor, môže schváliť odchýlky z požiadavky, aby nadmorská výška dosahovala úroveň minimálne 800 metrov. Tieto odchýlky sa však nesmú týkať pozemkov ležiacich v nadmorskej výške menšej než 600 metrov.

b) Pokiaľ ide o tieto obce: Departement Drôme Aix-en-Diois, Aucelon, Aurel, Barnave, Barsac, Brette, Chamaloc, Chastel-Arnaud, Châtillon-en-Diois, La Chaudière, Die, Espenel, Eygluy-Escoulin, Laval-d'Aix, Luc-en-Diois, Marignac-en-Diois, Menglon, Molières-Glandaz, Montlaur-en-Diois, Montmaur-en-Diois, Pennes-le-Sec, Ponet-et-Saint-Auban, Pontaix, Pradelle, Recoubeau-Jansac, Rimon-et-Savel, Rochefourchat, Romeyer, Saint-Andéol, Saint-Benoît-en-Diois, Sainte-Croix, Saint-Julien-en-Quint, Saint-Nazaire-le-Désert, Saint-Roman, Saint-Sauveur-en-Diois, Vachères-en-Quint, Vercheny, Véronne. V týchto obciach môžu niesť chránené označenie pôvodu iba výrobky z rastlín vyskytujúcich sa v minimálnej nadmorskej výške 600 metrov.

5. Súvislosť so zemepisnou oblasťou

5.1. Špecifickosť zemepisnej oblasti

Zemepisná oblasť sa vyznačuje týmito špecifickými prvkami:

Prírodné činitele Levanduľa úzkolistá, vo francúzštine ľudovo nazývaná levanduľa „jemná“ (fine), s obľubou rastie na pôdach, ktoré sa v pedológii označujú ako sivé rendziny s obsahom vápenatého humusu. Tieto pôdy sa vyvinuli na jurských a kriedových vápencoch. Levanduli sa navyše darí v chladnejších, teda vyššie položených oblastiach, a tak ju možno nájsť na najhornatejších územiach od nadmorskej výšky 600 alebo 800 metrov. Takto vymedzená oblasť zodpovedá prirodzenej oblasti výskytu levandule. Za hranicami tejto oblasti levanduľa úzkolistá rýchlo vädne.

Ľudské činitele Zber levandule sa na juhu Francúzska rozvinul najmä v druhej polovici 19. storočia. V tomto období z chudobného vidieka odchádza veľké množstvo obyvateľov do miest. Pozemky, ktoré poľnohospodári vyklčovali a celé stáročia obrábali, zrazu ležia úhorom. Čoskoro ich poškodí erózia, ktorá často obnažuje skaly. Na takom teréne sa môže dariť iba odolným a nenáročným rastlinám. Opustené pahorky tak čoskoro pokryje práve levanduľa úzkolistá a levanduľa širokolistá.

V tom istom období sa výrazne rozmáhala spotreba voňaviek a kozmetiky. Vďaka bohatstvu miestnych zdrojov surovín a znalostiam, ktoré sa odovzdávali z generácie na generáciu, sa voňavkársky priemysel presadil, pretrval až dodnes a medzinárodne preslávil mesto Grasse ako hlavné mesto voňaviek.

Niektorí výrobcovia z Grasse sa sťahovali do vnútrozemia a na celé leto presúvali vlastné destilačné zariadenia do oblastí zberu. Iní uzavreli dohody s miestnymi destilačnými dielňami, aby pre nich zabezpečovali esencie. Levanduľové esencie tak mali zaručený odbyt, čo prispelo k rýchlemu rozšíreniu zberu do horských regiónov Haute-Provence, v ktorých dovtedy prevažoval drobnochov a pestovanie potravinárskych plodín.

5.2. Špecifickosť výrobku

Typickosť výrobku

Pri spracúvaní levandule úzkolistej sa používajú rastliny, ktoré vyrástli z množiteľského materiálu miestneho pôvodu. Ten sa buď rozmnožuje siatím, alebo prostredníctvom samovýsevu mladých semien z rastlín pestovaných v populáciách. Levanduľové esencie za svoju špecifickosť a kvalitu, ktorou sa tak jasne odlišujú od iných esencií, vďačia práve bohatstvu odrôd v týchto populáciách. Najreprezentatívnejšie analytické parametre výrobku „Huile essentielle de lavande de Haute-Provence“/„Essence de lavande de Haute-Provence“ sú linalol, lavandulol a lavandulyl acetát (hodnoty týchto aromatických zložiek sa stanovujú v bode 3.2.) a merajú sa plochami chromatografických píkov. Aróma levandule úzkolistej sa od iných druhov levandule (lavandinu a levandule širokolistej) líši mnohotvárnosťou, jemnosťou a trvácnosťou.

Renomé

Mesto Grasse sa vo voňavkárskom priemysle preslávilo najmä vďaka miestnej výrobe levanduľovej vonnej silice. S príchodom pestovania lavandinu, ktorý je síce produktívnejší, ale vznikajú z neho menej jemné vonné silice, sa výrobcovia rozhodli zaviesť výrobu vonnej silice pochádzajúcej výlučne z destilovanej levandule úzkolistej, aby mohli voňavkárskemu priemyslu aj naďalej dodávať vonnú silicu, vďaka ktorej sa tak preslávil.

5.3. Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

Citlivosť levandule na prirodzené prostredie významne vplýva na chemické zloženie a tým aj na vôňu esencií, ktoré tieto rastliny vylučujú. To sa týka najmä levandule úzkolistej pestovanej v populáciách (množiteľský materiál miestneho pôvodu rozmnožovaný výlučne siatím, pričom sa nesmie používať klonová selekcia ani množiteľský materiál, ktorý sa rozmnožil vegetatívne). Každé semeno používané ako množiteľský materiál má totiž vlastný genetický obraz, a tak sa výsledná vonná silica vyznačuje osobitými analytickými a aromatickými odtienkami.

Vďaka nižším teplotám možno z levandule, ktorá sa pestuje na najhornatejších územiach v nadmorskej výške od 600 alebo 800 metrov, získať vonnú silicu s jemnejšou arómou.

Keďže pôda v týchto hornatých oblastiach je chudobná na vodné zdroje, rast je obmedzený a metabolizmus rastliny sa sústreďuje na syntézu aromatických zložiek.

Potom, čo sa kvety odrežú, musia sa vysušiť, aby sa v prípade potreby odstránila prebytočná voda, ktorá by počas destilácie mala nepriaznivý účinok. Destilácia sa uskutočňuje s použitím vodnej pary, čo je jediný spôsob, ktorý umožňuje zachovanie aromatických zložiek kvetu. Keď vodná para prechádza rastlinným materiálom, uvoľňujú sa z neho vonné silice. Para sa potom schladí a opäť získa kvapalné skupenstvo. V záujme zachovania koncentrácie a aromatických vlastností sa stanovuje, aký maximálny objem vonnej silice možno získať z hektára porastu.

Spracovateľov levandule úzkolistej k výrobku viaže úzky vzťah.

Odkaz na uverejnenie špecifikácie

[Článok 5 ods. 7 nariadenia (ES) č. 510/2006 (3)]

https://www.inao.gouv.fr/fichier/CDCHuileEssentielleLavandeHauteProvence.pdf

(1) Nahradené nariadením (EÚ) č. 1151/2012.

(2) Porovnaj poznámku pod čiarou 1.

(3) Porovnaj poznámku pod čiarou 1.